****

**แบบคำขอรับใบอนุญาตการประกอบธุรกิจสินทรัพย์ดิจิทัล**

วันที่.......... เดือน.................... พ.ศ..............

เรียน เลขาธิการสำนักงานคณะกรรมการ ก.ล.ต.

ด้วยบริษัท ..................................................................................................................................

มีชื่อเป็นภาษาอังกฤษว่า ........................................................................................................................................

สำนักงานใหญ่ตั้งอยู่ที่ ...........................................................................................................................................

...............................................................................โทรศัพท์................................โทรสาร....................................

ประสงค์จะยื่นขอรับใบอนุญาตการประกอบธุรกิจ

□ ศูนย์ซื้อขายโทเคนดิจิทัล

□ ศูนย์ซื้อขายคริปโทเคอร์เรนซี

□ นายหน้าซื้อขายโทเคนดิจิทัล

□ นายหน้าซื้อขายคริปโทเคอร์เรนซี

□ ผู้ค้าโทเคนดิจิทัล

□ ผู้ค้าคริปโทเคอร์เรนซี

□ ที่ปรึกษาโทเคนดิจิทัล

□ ที่ปรึกษาคริปโทเคอร์เรนซี

□ ผู้จัดการเงินทุนโทเคนดิจิทัล

□ ผู้จัดการเงินทุนคริปโทเคอร์เรนซี

□ ผู้ให้บริการรับฝากสินทรัพย์ดิจิทัล

โดยขอแจ้งรายละเอียดดังต่อไปนี้

**ส่วนที่ 1 : รายละเอียดข้อมูลทั่วไปของผู้ยื่นคำขอรับใบอนุญาต**

**1. ข้อมูลของผู้ขอรับใบอนุญาต**

ให้ระบุวัตถุประสงค์ของบริษัท ทุนจดทะเบียนที่ชำระแล้ว และโครงสร้างการถือหุ้น โดยให้ระบุรายชื่อผู้ถือหุ้นรายใหญ่**[[1]](#footnote-1)** จำนวนหุ้นและร้อยละของจำนวนหุ้นที่ถือเทียบกับจำนวนหุ้นทั้งหมด

**2. โครงสร้างการจัดองค์กร** ให้อธิบายโครงสร้างการจัดองค์กรของบริษัทพร้อมแนบแผนผังการจัดองค์กรทั้งหมด   
การแบ่งหน่วยงานหรือสายงานต่าง ๆ ภายในบริษัท ตำแหน่ง และจำนวนบุคลากรในแต่ละหน่วยงาน   
หรือสายงานต่าง ๆ

**3. ข้อมูลกรรมการและผู้บริหาร**[[2]](#footnote-2)

ให้แสดงรายละเอียดของกรรมการและผู้บริหารทุกคนของบริษัท โดยระบุถึง  
(1) ชื่อ-สกุล ตำแหน่ง สัญชาติ อายุ คุณวุฒิทางการศึกษา และอำนาจกระทำการแทนบริษัท  
(2) สัดส่วนการถือหุ้นในบริษัท (ร้อยละของจำนวนหุ้นที่มีสิทธิออกเสียงทั้งหมด (ถ้ามี))  
(3) หนังสือรับรองคุณสมบัติของกรรมการและผู้บริหารที่รับรองโดยตัวกรรมการและ

ผู้บริหาร รวมถึงการรับรองโดยบริษัทว่า กรรมการและผู้บริหารไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดลักษณะต้องห้ามของกรรมการ

และผู้บริหารของผู้ประกอบธุรกิจสินทรัพย์ดิจิทัล

**4. เงินทุนในการประกอบธุรกิจ**

ให้ระบุถึงความเพียงพอของปริมาณเงินทุนที่พร้อมรองรับการประกอบธุรกิจและความเสี่ยง  
ที่อาจเกิดขึ้น โดยแสดงถึงหลักการหรือสมมติฐานในการคำนวณความเพียงพอของเงินทุนดังกล่าว   
รวมทั้งระบุถึงแหล่งที่มา และรูปแบบของเงินทุนที่อาจขอรับการสนับสนุนได้ในกรณีจำเป็น (ถ้ามี)

**5. ระบบงานในการดำเนินธุรกิจ**

โปรดระบุระบบงานในการประกอบธุรกิจ โดยแสดงรายละเอียด ดังนี้

* + 1. กระบวนการติดต่อและให้บริการแก่ผู้ใช้บริการ ให้ระบุรายละเอียดเกี่ยวกับแนวทางการดำเนินการตามที่กำหนดไว้ในประกาศคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ได้แก่ การทำความรู้จักตัวตนของผู้ใช้บริการ การแจ้งข้อมูลเกี่ยวกับการให้บริการ และการจัดให้มีข้อตกลงกับผู้ใช้บริการเกี่ยวกับความรับผิดชอบต่อความเสียหาย  
       ที่อาจเกิดจากการให้บริการ โดยเงื่อนไขการบริการต้องได้รับความยินยอมจากผู้ใช้บริการ

ทั้งนี้ ในการทำความรู้จักตัวตนของผู้ใช้บริการ ต้องดำเนินการตามมาตรฐานการทำความรู้จัก

ตัวตนตามกฎหมายป้องกันและปราบปรามการฟอกเงิน

(2) กระบวนการดำเนินงานและระบบการควบคุมภายใน ให้ระบุรายละเอียดเกี่ยวกับ   
 (ก) แนวทางในการจัดการ รวบรวมและประมวลผลข้อมูลให้มีความน่าเชื่อถือ มั่นคงปลอดภัย

และถูกต้องครบถ้วน   
 (ข) แนวทางในการเปิดเผยข้อมูลให้มีความถูกต้อง ครบถ้วน เพียงพอแก่ผู้ใช้บริการ   
 (ค) ช่องทางและแนวทางดำเนินการเกี่ยวกับการรับและจัดการกับข้อร้องเรียนของผู้ใช้บริการ   
 (ง) มาตรการป้องกันการแสวงหาประโยชน์จากหน้าที่โดยมิชอบของผู้ประกอบการ ผู้บริหาร

และพนักงานของผู้ประกอบการ

(จ) มาตรการรักษาความลับของผู้ใช้บริการ เช่น การกำหนดและควบคุมสิทธิพนักงาน  
ในการเข้าถึงข้อมูลของผู้ใช้บริการ เป็นต้น

(ฉ) มาตรการดูแลรักษาทรัพย์สินของผู้ใช้บริการ และวิธีการจ่ายผลตอบแทนจาก  
การถือสินทรัพย์ดิจิทัลให้ผู้ใช้บริการ ในกรณีที่มีการเก็บรักษาทรัพย์สิน รวมทั้งวิธีการดำเนินการให้ลูกค้าได้รับสิทธิประโยชน์จากสินทรัพย์ดิจิทัลที่นำฝากในเวลาอันควร ในกรณีเฉพาะผู้ขอรับใบอนุญาตประกอบธุรกิจผู้ให้บริการรับฝากสินทรัพย์ดิจิทัล

(ช) มาตรการป้องกันความขัดแย้งทางผลประโยชน์

(ซ) ระบบงานในการดูแลการลงทุนเพื่อเป็นทรัพย์สินของผู้ประกอบธุรกิจ (proprietary trading)

(ฌ) ระบบงานในการกำกับดูแลการปฏิบัติงาน (compliance)

(ญ) ระบบการจัดการและจัดเก็บข้อมูลเกี่ยวกับการประกอบธุรกิจ

(ฎ) ระบบการจัดทำรายงานการคำนวณเงินกองทุน

(3) การประเมินและการบริหารความเสี่ยง ให้ระบุความเสี่ยงที่อาจเกิดขึ้นจากการประกอบการ   
รวมถึงความเสี่ยงด้านเทคโนโลยีสารสนเทศ (IT risk) และความเสี่ยงด้านภัยคุกคามทางไซเบอร์ (cyber risk)   
ในการรักษาความปลอดภัยของข้อมูลสารสนเทศที่สำคัญ (confidentiality) ความถูกต้องเชื่อถือได้ของข้อมูล  
และระบบสารสนเทศ (integrity) และความพร้อมใช้งานของระบบงานสารสนเทศที่ใช้บริการ (availability) รวมทั้งแนวทางในการบริหารจัดการความเสี่ยงดังกล่าว โดยแนบผลรายงานการตรวจสอบด้านเทคโนโลยีสารสนเทศ (IT audit) และรายงานการทดสอบการเจาะระบบ (penetration test) ด้วย

(4) จัดให้มีการเก็บรวบรวมและเปิดเผยข้อมูลแก่สำนักงานตามที่กำหนด

**6. งบการเงินของผู้ประกอบธุรกิจ**

ให้ผู้ประกอบธุรกิจนำส่งงบการเงินประจำปีงวดล่าสุด ซึ่งผ่านการตรวจสอบโดยผู้สอบบัญชีที่สำนักงานเห็นชอบ

**ส่วนที่ 2 : รายละเอียดข้อมูลเกี่ยวกับการคัดเลือกสินทรัพย์ดิจิทัลที่นำมาให้บริการซื้อขาย ระบบซื้อขายสินทรัพย์ดิจิทัลและการเปิดเผยข้อมูล (เฉพาะผู้ขอรับใบอนุญาตประกอบธุรกิจศูนย์ซื้อขายสินทรัพย์ดิจิทัล)**

**7. ระบบงานในการคัดเลือกสินทรัพย์ดิจิทัลที่จะนำมาให้บริการซื้อขาย**

ให้ระบุหลักเกณฑ์และแสดงระบบงานที่จะใช้คัดเลือกสินทรัพย์ดิจิทัล เช่น คุณสมบัติของผู้ออกโทเคนดิจิทัล (ซึ่งสอดคล้องกับหลักเกณฑ์การอนุญาตให้เสนอขายโทเคนดิจิทัล) แสดงได้ว่ามี minimum viable product/service เป็นต้น

**8. ระบบงานในการให้บริการซื้อขายสินทรัพย์ดิจิทัล**

ให้ระบุรายละเอียดเกี่ยวกับ  
 (1) ระบบการซื้อขายที่สามารถรองรับปริมาณการซื้อขายได้อย่างเพียงพอ และสามารถตรวจสอบความสามารถในการชำระราคาและส่งมอบสินทรัพย์ดิจิทัลของผู้ใช้บริการได้ก่อนมีการส่งคำสั่งซื้อขาย

(2) ระบบชำระราคาและส่งมอบสินทรัพย์ดิจิทัลที่มีความมั่นคง ปลอดภัย น่าเชื่อถือ

(3) ระบบการเปิดเผยข้อมูลที่เกี่ยวกับการทำรายการซื้อขาย ซึ่งรวมถึงข้อมูลก่อนทำรายการ

ซื้อขาย (ถ้ามี) (pre-trade information) และข้อมูลภายหลังทำรายการซื้อขาย (post-trade information)   
อย่างเพียงพอ รวดเร็ว และเหมาะสม (transparency)

(4) ระบบบันทึกข้อมูลเกี่ยวกับการซื้อขายสินทรัพย์ดิจิทัล โดยเฉพาะข้อมูลที่เกี่ยวกับการทำรายการซื้อขายสินทรัพย์ดิจิทัล เพื่อติดตามและตรวจสอบการซื้อขายสินทรัพย์ดิจิทัลในภายหลัง (audit trail)

(5) ระบบงานที่ช่วยเสริมสร้างและรักษากลไกการทำงานของระบบซื้อขายให้มีความเป็นระเบียบเรียบร้อย (surveillance)

(6) ระบบเปิดเผยข้อมูลสารสนเทศที่เกี่ยวข้องกับสินทรัพย์ดิจิทัลที่นำมาซื้อขายอย่างเพียงพอและเป็นปัจจุบัน

**9. การเปิดเผยข้อมูล**

จัดให้มีการเปิดเผยข้อมูลที่เกี่ยวกับการซื้อขาย ซึ่งอย่างน้อยต้องครอบคลุมเรื่องต่อไปนี้

(1) ขั้นตอนและวิธีการในการเปิดรับผู้ใช้บริการที่ชัดเจนและเป็นธรรม (fair access)

(2) ขั้นตอนและวิธีการซื้อขายของระบบที่ให้บริการ ซึ่งรวมถึงต้องเปิดเผยการจัดลำดับและ  
การจับคู่คำสั่งซื้อขายด้วย

(3) ข้อมูลข่าวสารต่าง ๆ ที่เกี่ยวข้องกับการให้บริการแก่ผู้ใช้บริการ

**10. รายละเอียดอื่น ๆ**

ให้ระบุรายละเอียดอื่นที่ผู้ยื่นคำขอประสงค์จะแจ้งเพิ่มเติม

**ส่วนที่ 3 : รายละเอียดข้อมูลเกี่ยวกับระบบงานการให้บริการรับฝากสินทรัพย์ดิจิทัล (เฉพาะผู้ขอรับใบอนุญาตประกอบธุรกิจผู้ให้บริการรับฝากสินทรัพย์ดิจิทัล)**

**11. ระบบงานการให้บริการรับฝากสินทรัพย์ดิจิทัล**

ให้ระบุรายละเอียดเกี่ยวกับ

(1) ระบบการแยกสินทรัพย์ดิจิทัลของลูกค้าแต่ละราย รวมทั้งแยกสินทรัพย์ดิจิทัลของลูกค้า  
ออกจากสินทรัพย์ดิจิทัลของผู้ให้บริการรับฝากสินทรัพย์ดิจิทัล

(2) ระบบการจัดทำทะเบียนการรับฝากและเก็บรักษาสินทรัพย์ดิจิทัลของลูกค้า โดยต้องแสดงรายการและจำนวนสินทรัพย์ดิจิทัล ตลอดจนบันทึกรายการรับหรือจ่ายสินทรัพย์ดิจิทัลที่ถูกต้องและเป็นปัจจุบัน

(3) ระบบที่สามารถรองรับการกำหนดเงื่อนไขในการโอนสินทรัพย์ดิจิทัลเกี่ยวกับขนาดธุรกรรมหรือการจำกัดปริมาณธุรกรรม ณ ช่วงเวลาใด ได้ตามความประสงค์ของผู้ใช้บริการ ทั้งนี้ เฉพาะในกรณี  
ผู้ให้บริการรับฝากสินทรัพย์ดิจิทัลให้บริการแก่ผู้ประกอบธุรกิจสินทรัพย์ดิจิทัล

**12. รายละเอียดอื่น ๆ**

ให้ระบุรายละเอียดอื่นที่ผู้ยื่นคำขอประสงค์จะแจ้งเพิ่มเติม

**ส่วนที่ 4 : รายละเอียดการป้องกันความขัดแย้งทางผลประโยชน์ (เฉพาะผู้ขอรับใบอนุญาตที่ประกอบธุรกิจอื่น  
อยู่แล้ว)**

ให้ระบุลักษณะการประกอบธุรกิจในปัจจุบัน พร้อมชี้แจงถึงความเกี่ยวเนื่อง เป็นประโยชน์ หรือสนับสนุนการประกอบธุรกิจสินทรัพย์ดิจิทัลประเภทที่ขอรับใบอนุญาต โดยหากเป็นธุรกิจที่มีความขัดแย้งทางผลประโยชน์ ต้องชี้แจงแนวทางการป้องกันความขัดแย้งทางผลประโยชน์ที่มีประสิทธิภาพด้วย

**ส่วนที่ 5 : เอกสารประกอบคำขอรับใบอนุญาตประกอบธุรกิจสินทรัพย์ดิจิทัล**

□ 1. เอกสารเกี่ยวกับการจดทะเบียนจัดตั้งบริษัท

□ สำเนาหนังสือรับรองการจดทะเบียนบริษัทจากกระทรวงพาณิชย์

□ สำเนาหนังสือบริคณห์สนธิที่กระทรวงพาณิชย์รับรอง

□ สำเนาข้อบังคับของบริษัทที่กระทรวงพาณิชย์รับรอง

□ สำเนาบัญชีรายชื่อผู้ถือหุ้นของบริษัทที่กระทรวงพาณิชย์รับรอง

□ 2. สำเนาหนังสือเดินทางของกรรมการที่ลงนามในแบบคำขอรับใบอนุญาตประกอบธุรกิจ  
ศูนย์ซื้อขายสินทรัพย์ดิจิทัล หรือธุรกิจผู้ให้บริการรับฝากสินทรัพย์ดิจิทัล (กรณีไม่มีสัญชาติไทย)

□ 3. อื่น ๆ (ถ้ามี) .....................................................................................................................

.............................................................................................................................................................

**ส่วนที่ 6 : คำรับรองและคำยินยอมของผู้ขอรับใบอนุญาต**

* + 1. บริษัทมีคุณสมบัติครบถ้วนตามที่กำหนดในประกาศกระทรวงการคลัง เรื่อง การอนุญาตการประกอบธุรกิจสินทรัพย์ดิจิทัล พ.ศ. 2561 ซึ่งออกตามความในพระราชกำหนดการประกอบธุรกิจสินทรัพย์ดิจิทัล พ.ศ. 2561
    2. ผู้ถือหุ้นรายใหญ่ กรรมการและผู้บริหาร ไม่มีลักษณะต้องห้ามตามที่กำหนดในประกาศกระทรวงการคลังว่าด้วยการกำหนดเงื่อนไขให้ผู้ประกอบธุรกิจสินทรัพย์ดิจิทัลต้องขอรับความเห็นชอบบุคลที่เป็นผู้ถือหุ้นรายใหญ่ และประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล
    3. ข้อความในแบบคำขอรับใบอนุญาตและเอกสารหลักฐานประกอบแบบคำขอที่แนบมาพร้อมนี้  
       มีความครบถ้วน ถูกต้อง และเป็นจริงทุกประการ
    4. บริษัทขอรับรองว่า แบบคำขอรับใบอนุญาตประกอบธุรกิจสินทรัพย์ดิจิทัล ซึ่งลงนามโดย บริษัท

( ระบุชื่อบริษัทที่ยื่นขอรับใบอนุญาต หรือ บริษัทที่ได้รับมอบอำนาจจากบริษัท ในกลุ่มนิติบุคคลเดียวกันให้เป็นผู้ยื่นคำขอ ) เป็นการกระทำแทนและเพื่อบริษัท และให้มีผลผูกพันเสมือนเป็น  
การกระทำของบริษัททุกประการ

* + 1. ข้าพเจ้ายินยอมและจะอำนวยความสะดวกให้พนักงานเจ้าหน้าที่เข้าไปในสถานที่ประกอบธุรกิจหรือ  
       สถานที่ตั้งของผู้ขอรับใบอนุญาตหรือสถานที่อื่นที่เกี่ยวข้อง เพื่อตรวจสอบข้อเท็จจริงเกี่ยวกับฐานะ  
       ทางการเงิน การดำเนินงาน สินทรัพย์หรือข้อมูลต่าง ๆ ที่เกี่ยวข้องกับข้าพเจ้าที่ได้ยื่นไว้ต่อสำนักงาน

ลายมือชื่อ ............................................................ ผู้มีอำนาจลงลายมือชื่อผูกพัน

ตำแหน่ง...............................................................

วันที่ .....................................................................

ประทับตรา (ถ้ามี)

|  |
| --- |
| ระบุชื่อเจ้าหน้าที่ของผู้ขอรับความเห็นชอบที่สำนักงาน ก.ล.ต. สามารถติดต่อได้ จำนวน 2 คน  1.............................................................................ตำแหน่ง..........................................................................  หมายเลขโทรศัพท์................................................ หมายเลขโทรสาร............................................................  email address.....................………………..........  2.............................................................................ตำแหน่ง..........................................................................  หมายเลขโทรศัพท์.................................................หมายเลขโทรสาร...........................................................  email address.....................……………….......... |

1. ผู้ถือหุ้นรายใหญ่ หมายถึง **ผู้ถือหุ้นไม่ว่าโดยทางตรงหรือทางอ้อม**เกินกว่าร้อยละ 10 ของจำนวนหุ้นที่มีสิทธิออกเสียงทั้งหมดของ

   ผู้ประกอบธุรกิจสินทรัพย์ดิจิทัล ทั้งนี้ การถือหุ้นทางอ้อม หมายถึง บุคคล/นิติบุคคล ที่ถือหุ้นในผู้ถือหุ้นทางตรงเกินกว่าร้อยละ 50 โดยให้นับขึ้นไปตลอดสายจนกระทั่งถึงผู้ถือหุ้นทางอ้อมชั้นบนสุดที่มีการถือหุ้นเกินกว่าร้อยละ 50 [↑](#footnote-ref-1)
2. ผู้บริหารของผู้ประกอบธุรกิจสินทรัพย์ดิจิทัล หมายถึง ผู้จัดการ รองผู้จัดการ ผู้อำนวยการฝ่าย หรือผู้ดำรงตำแหน่งเทียบเท่า

   ที่เรียกชื่ออย่างอื่นที่รับผิดชอบงานเกี่ยวกับ (1) การบริหาร กำหนด ควบคุมและกำกับดูแลนโยบาย (2) การติดต่อและให้บริการลูกค้า

   (3) การจัดการระบบเทคโนโลยีสารสนเทศ (4) การคัดเลือกสินทรัพย์ดิจิทัล (5) การบริหารจัดการเงินลงทุนเพื่อแสวงหาประโยชน์  
   ในสินทรัพย์ดิจิทัลเพื่อลูกค้า และ (6) การให้บริการรับฝากสินทรัพย์ดิจิทัล (เฉพาะกรณีผู้ให้บริการรับฝากสินทรัพย์ดิจิทัล)

   [↑](#footnote-ref-2)